《题灵岩弄月池》
宋代·方慎言

偶宿天台白石房，夜深清话月移光。
宦游难作重来约，一枕泉声老不忘。

作者简介：宋兴化军莆田人，字应之。真宗咸平三年进士。知信丰、兰溪二县，号称神明。知泉州，岁饥，大发廪贷民，奏蠲丁税。仁宗立，为侍御史，时朝廷贬丁谓，受命籍没其家，得士大夫私请关通之书，悉焚之，不以闻，世称其长者。康定元年，以朝请大夫知广州。